ming030890/wiki-yue-high-quality huggingface dataset:
明福俠

明福俠（粵拼：ming4 fuk1 hap6）係香港藝人黎明參考蝙蝠俠所設計嘅一個虛構人物，佢喺2016年首次亮相，代表歌曲叫做《我唔係死蠢》。
2019年4月，黎明以明福俠身份創辦樂隊Gingerbread。

相關書本
黃國恩 (2020–07)。《我們的四大天王——九十年代樂壇風光》 (中文)。香港：非凡出版。頁 178－179。ISBN 9789888676002。{{cite book}}:  CS1 maint: date format (link)
明華大廈

明華大廈係香港嘅一條公共屋邨，喺香港島筲箕灣亞公岩道1－25A號，一共有13座樓（A座至M座），1962至1965年分批入伙。
A座喺1976至1978年期間曾經重建過。
2013年，明華大廈開始分階段重建。K座至M座喺2013年拆咗，重建成兩座新樓。
明紹武君臣冢

紹武君臣冢原先喺廣州城北邊嘅象崗山北麓，1954年搬去越秀山木殼崗，1981年再搬到南秀湖側邊。墓坐東向西，封土成覆竹形，正面豎墓碑，中間六隻紅色大字「明紹武君臣冢」，上款係「光緒癸未孟冬吉旦」，下款係「粵東紳士重修」。
明蜀王陵站

明蜀王陵站係中華人民共和國成都地鐵4號綫一個地下鐵站，喺龍泉驛區成洛大道明蜀王陵，2017年6月2號啟用。
新興工業化國家

新興工業化國家，又叫新興工業經濟地域、新興工業國，係按經濟分類嘅一類國家，經濟發展同工業化水平雖然未拍得住發達國家，但已經明顯好過其他發展中國家，而且保持住快速經濟增長。
新芬黨

新芬黨（愛爾蘭文：Sinn Féin，意思即係「我等」）係一個愛爾蘭政黨，係源自愛爾蘭共和軍嘅政治組織，同時參加愛爾蘭共和國議會同北愛爾蘭議會嘅選舉。1905年由亞瑟·格里菲斯（愛爾蘭蓋爾文：Art Ó Gríobhtha；英文：Arthur Griffith）創辦。新芬黨主張建立一個覆蓋成個愛爾蘭島嘅愛爾蘭共和國，係民族主義派裡面好有影響力嘅政黨。
新興 (搞清楚)

新興縣 (搞清楚)，各地有過嘅新興縣。
新興村，多處。
新興花園，香港新界嘅屋苑。
新興街道，多處。
新興區，中國嘅市轄區，多處。
新興郡，中國古政區。
新興郡 (朝鮮)，北朝鮮咸鏡南道嘅郡。
新興州，元代嘅州。
新興宗教，一類宗教。
新興工業化國家，按經濟分類嘅一類國家，又叫新興工業經濟地域、新興工業國。
新興國，按綜合國力分類嘅一類國。
新興古典經濟學派，宏觀經濟學派之一。
新興傳染病，一類病。
新興里，中國地名。
新興鎮，多處。
新興鄉，多處。
新興站，多處。
新興力量運動會，世界運動會，又叫新興國競技大會。
新興住宅地，新開發嘅住宅區。
新興武官學校，韓國嘅學校。
新興洞，韓國城南壽井區嘅洞。
桃園市新興高級中等學校，臺灣嘅學校。
高雄市立新興高級中學，臺灣嘅學校。
新興區

新興區（粵拼：san1 hing1 keoi1）係台灣高雄市嘅一個市轄區。
新興郡

新興郡（韓文：신흥군／新興郡 Sinhŭng gun */?）係朝鮮民主主義人民共和國咸鏡南道嘅一個郡。
新舊嘅比喻

新舊嘅比喻係耶穌講嘅一個比喻，記載喺《新約聖經》《馬太福音》第9章第16至17節、《馬可福音》第2章第21至22節、同埋《路加福音》第5章第36至38節。

聖經譯文
「
冇人將新布補喺舊衫度，因為新布補落去會扯爛嗰件舊衫，裂口就更加大。亦都冇人將新酒裝喺舊皮袋度，若果係噉，皮袋會裂開，酒就漏出嚟，連皮袋都損壞，所以，要將新酒裝喺新皮袋度，噉就兩樣都得到保全。
」

——《馬太福音》9章第16至17節
「
冇人將新布補喺舊衫度，若果係噉，補上去嘅新布會扯爛件舊衫，裂口就更加大。亦都冇人將新酒裝喺舊皮袋度，若果係噉，新酒會令到舊皮袋裂開，酒同皮袋都損壞。所以，新酒要裝喺新皮袋度。
」

——《馬可福音》2章第21-22節
「
耶穌又對佢哋講另一個比喻：「冇人撕爛件新衫，將撕落嚟嗰塊布補喺舊衫度，若果係噉，新衫撕爛咗，並且撕落嚟嘅嗰塊新布同舊嘅亦都唔相稱。亦冇人將新酒裝喺舊皮袋度，若果係噉，新酒會令到舊皮袋裂開，酒就漏出嚟，連皮袋都損壞，所以，新酒一定要裝喺新皮袋度。
」

解釋
當時猶太人嘅衫多數係毛布造嘅，呢啲原料好易縮水，一定要浸水縮細先可以補衫，若果用新布嚟補舊衫，係極唔相稱嘅，唔單止冇用，反而令到舊衫更加易爛，噉樣係一種愚蠢嘅方法，乃係指猶太人宗教外面嘅舊規矩同禮儀，同新嘅福音唔能夠混合嘅道理。
古時嘅猶太人，多數係用皮袋裝水同酒，呢啲皮袋多數係用山羊皮熟製而成，新酒一定要裝喺新皮袋度，只可以一次，因為舊皮袋逐漸變硬，若果再裝新酒，皮袋就會裂開，酒亦都會漏出嚟，呢個比喻係指猶太人舊宗教裏面嘅禮儀制度同內容。
耶穌所指新同舊之間唔能夠混合，乃係唔可以將福音新嘅時代規矩，加喺老舊猶太教嘅宗教禮儀法度裏面，以免招致重大嘅損害，而造成思想領受上嘅錯誤。
新舊黨爭

新舊黨爭係北宋神宗熙寧二年（1069年），因執行王安石變法所引發嘅一場黨爭。
宋神宗力圖改革宋仁宗慶曆新政以來留低嘅弊端，拜王安石為宰相，開以新政，叫做王安石變法。新政雖切中時弊，但實行上出咗啲問題，而且得罪朝中保守派大臣嘅既得利益，受到舊黨極力反對。舊黨中唔少有影響力嘅人物，如韓琦、司馬光、歐陽修、蘇軾等，王安石唯有晉用呂惠卿、曾布、章惇及韓絳等新人，予以抗衡。
黨爭最初因為政見唔同而起，後來演變成排除異己嘅奪權之爭。新黨支持王安石嘅新政，舊黨反對新政。兩派官吏互相攻擊，黨爭期間變法時興時廢，一得勢就貶斥另一派士大夫。王安石同司馬光死後，黨爭依然持續。最終新黨因皇帝支持而贏咗，但造成北宋政局唔穩定，都對北宋嘅政治產生頗大影響。先後持續五十幾年，最終導致北宋滅亡。

經過
最初爭論只係書生意氣之爭，司馬光批評王安石變法嘅理由之一係南人唔可以當政，曾輕言：『閩人狡險，楚人輕易，今二相皆閩人，二參政皆楚人，必將引鄉黨之士，天下風俗，何由得更淳厚！』由於新、舊兩黨更迭執政，王安石曾兩度退職，新政時行時廢，臣民無所適從。
元豐八年（1085年）三月，在位十八年嘅宋神宗病逝，宋哲宗即位，喺宣仁聖烈皇后主導下，以司馬光專權，因帶有個人情緒嘅報復，致力於盡罷新法，所謂「元祐更化」，恢復「祖宗舊制」，前後歷時九年，呢個時期改革派人士幾乎全招迫害貶職。蔡確、章惇等被貶至嶺南（今廣東一帶），開啟北宋貶官至嶺南嘅先例。
元祐元年（1086年）王安石同司馬光相繼病逝，守舊派繼續掌握大權，黨爭仍無止息，朝廷分裂成正反兩黨，得勢舊黨又分成三派：
元祐黨人-得勢-反對變法
朔黨（朔學）-劉摯、梁燾、王岩叟、劉安世
洛黨（洛學）-程明道、程伊川（二程）、朱光庭、賈易
蜀黨（蜀學）-蘇東坡、蘇潁濱、呂陶、上官均
熙豐黨人-失勢-支持變法
洛黨朱光庭、賈易等攻擊蘇軾誣衊宋仁宗不如漢文帝，宋神宗不如漢宣帝，以為係對先皇不敬。呢個時候呂陶、上官均挺身而出為蘇軾辯護，史稱蜀洛黨爭。到呢個時候黨爭只淪為意氣之爭，終使朝綱不振，政風日壞。
元祐九年（1094年），宣仁聖烈皇后病逝，宋哲宗親政，章惇入汴京，拜尚書省左僕射兼門下侍郎，恢復宋神宗嘅新法，史稱「紹述」，意為繼承父業，除曾布為翰林學士，晉張商英為右正言。
章惇當政期間，對元祐諸臣大肆清洗，以『抵毀先帝、變易法度』嘅罪名，剝奪咗司馬光、呂公著等人嘅贈官諡號，絕大部分嘅舊黨黨人都被流放或罷黜，貶到嶺南等蠻荒地區，又企圖追廢宣仁太后，為哲宗所止。但喺公家事務上，章惇甚為正派，未曾以官爵私其親信。
宋徽宗即位後，臨朝聽政嘅向太后將章惇則以罪貶逐於外，改用韓忠彥、曾布為宰相，試圖化解黨爭，但黨爭已經係無可化解。徽宗親政後，起用蔡京，恢復新法，但係蔡京奸到出汁，同太監童貫等勾結，立「元祐黨人碑」，將司馬光等309人定為奸黨，碑上有名者同佢哋子孫永遠冇得做官，皇家子女亦不得同名單上諸臣後代通婚；結果忠良盡去，國事不堪聞問，加速北宋覆亡。

影響
余英時講：『黨爭係宋代士大夫政治文化中一個重要嘅構成部分。』，又講『喺熙寧變法以前，皇帝係超越於黨爭之上嘅；但喺神宗同王安石「共定國是」以後，皇帝事實上已經同以宰相為首嘅執政派聯成一黨，唔再具有超越嘅地位。』。
新興

新興（粵拼：san1 hing1）喺中國廣東，家下係雲浮市下一個縣，叫新興縣。大清時係歸肇慶府。

山
新興北便有巨福山同雲斛山。而南便有龍山。東北有利山。

水
新興北便有新興江，來自縣南六阬頂山。江出山屈向西北流，入東安。過縣西南，就叫錦水，東北去到洞口，有盧溪水向北流入來。再向北，又有通利水匯入，咁就叫新興江也。再向西北，入東安。
出名嘅人：
＊ 唐朝高僧，六祖惠能
＊ 何如瑛，唐朝進士，做過桂州刺史
梁鴻楷（ 1887 年至1959年）： 抗戰嗰陣時嘅國民政府軍事委員會中將參議
梁濤： 筆名喺魯金，魯言，響澳門出世，後生嗰陣去左香港，香港圖書館收藏好多梁濤先生寫嘅掌故歷史書.

政治
西南便有立將巡司，治天堂墟。另外有廢咗嘅腰古驛。
抗真菌藥

抗真菌藥係藥嘅一大類型，專門對抗真菌感染，就好似抗生素噉，直接殺死真菌。抗真菌藥主要用嚟醫癬、香港腳同念珠菌感染。
抗酸劑

抗酸劑係種胃藥，主要用嚟抑制胃酸分泌，紓緩胃灼熱同消化不良嘅症狀。
抗議票

抗議票（英文：Protest vote），又叫做「逆反票」，係指選舉裡面，特登投畀勝算唔大嘅候選人嗰啲選票，係用來表達對主要政黨候選人嘅不滿。一般來講，由於投逆反票嘅人祗佔全體選民嘅一小部份，所以通常對選舉結果嘅影響唔大。
抗生素

抗生素，正式名叫抗細菌藥，係種專門對付細菌嘅藥。呢種物質會減慢細菌繁殖生長，甚至會殺死細菌。抗生素廣泛用喺治療同預防細菌感染。不過，抗生素對病毒同真菌都冇效果，分別需要用抗病毒藥同抗真菌藥先至得。
人類醫學史上第一種被廣泛應用嘅抗生素係盤尼西林，喺1938年成功提煉出嚟。
抗疫疲勞

抗疫疲勞（pandemic fatigue）係指喺大疫情之下，人民需要長期採取唔同嘅防疫措施規範，令大家喺情緒、工作、生活受到影響，結果「失去動力」抗疫，覺得厭煩、更加唔願意遵守防疫規範。

武漢肺炎期間情況
「抗疫疲勞」呢個詞語喺武漢肺炎疫情期間，唔同形式嘅抗疫嘅工作維持咗好耐之後，不時被討論。隨著抗疫疲勞，有啲人已經開始喺疫情未過去嘅時候恢復聚會甚至係密切接觸，結果就更加容易傳播病毒。另外，人民長期飽受因疫情誘發嘅各種壓力，負面情緒亦隨之而來，對家庭和諧同埋親子關係可能帶來負面影響。
抗病毒藥

抗病毒藥係藥嘅一大類型，專門對抗病毒感染，不過佢唔似得抗生素可以直接殺死細菌噉，抗病毒藥多數都只係可以抑制住病毒喺身體入面嘅發展。
抗英大街

抗英大街（粵拼：kong3 jing1 daai6 gaai1)係中國廣東省廣州市嘅一條內街，喺白雲區三元里村入面。成條街道南北走向，南邊從群英大街開始，一直向北去到廣園中路嗰頭。

簡況
全長500米，闊8米。

名
内文：三元里人民抗英鬥爭事件
1841年陣，由於英國佬入侵廣州，喺三元里搞咗單流血衝突案，結果三元里村啲人為咗保衛廣州而整咗個團隊將英國軍隊玩死嗮。為咗紀念呢單嘢，所以條街改名做「抗英大街」。

特色
抗英大街係三元里村嘅城中村地區，入面有好多矮屋響度。雖然凈得1條車道，但佢係雙行線。不過唔畀大貨車入。呢條馬路主要係人流同單車、殘疾人摩托車同電單車比較多，而機動車比較少。馬路北邊重係個電車總站。
抗議

抗議（英文：Protest）係社會或者國際群眾上對一個議題、行為或者社會唔同層面嘅問題表達反對立場，抗議有好多種形式，例如示威、遊行、罷工、罷課等等。
抗議反翻版法案

抗議反翻版法案係美國一場抗議運動，抗議美國國會議員提出兩項法案，用來對付翻版。兩者係《禁止網絡盜版法案》（SOPA）同《保護知識產權法案》（PIPA）。佢哋擴大商家知識產權嘅保障範圍，侵犯個人權利。喺美國國會表決前，美國各界紛紛反對。網絡上人，搞咗形形式式嘅抗議。因爲抗議，國會擱置兩法案。
喺2012年1月18號至19號國會表決前夕，英文維基百科都閂站抗議（English Wikipedia blackout）。

背景
美國國會眾議院同參議院分別喺2011年10月26號同早前嘅5月12號推出咗《禁止網絡盜版法案》同《保護知識產權法案》。呢兩個法案有好多人抗議，同埋引起咗1,800幾個英文維基百科用户嘅討論同埋商量對策。最後，英文維基百科為咗表達自己反對呢兩個法案通過嘅立場，史無前例喺2012年1月16號宣布會喺兩日後全球性將成個英文維基百科閂埋24個鐘。維基媒體基金會都話支持。

閂之前
呢次事件受到好多媒體嘅關注，包括澳洲廣播公司、CBC、英國廣播公司、der Spiegel、Le Figaro、Le Monde、 Libération、霍士新聞頻道、 The Guardian、Menafn、News Limited、天空新聞台、The Age、The Hindu The New York Times、 The Washington Post、The Wall Street Journal以及The Times of India。
是日救星巡迴演唱會

《是日救星巡迴演唱會》，係臺灣女歌手徐佳瑩嘅第4次個人大型巡迴演唱會，首場喺2017年4月22號喺臺北小巨蛋開始，到2018年12月15號喺高雄以最終場結束呢次巡演，呢次巡演一共有2輪同埋10場演出。

演唱會專輯
《是日救星》係徐佳瑩嘅第3張演唱會專輯同首張影像專輯，喺2019年11月13號開始預購，2019年12月6號正式發行。專輯共分為漫遊橘（雙碟裝DVD版）同星際藍（BD版）兩個版本，收錄咗巡演臺北場除《明天的事情》同《潛規則＋慢慢等》以外嘅全部演出曲目，共計24首。其中，《莉莉安》係實體唱片獨享曲目。另外，兩個版本均附有一張加贈DVD，特別收錄咗巡演旗艦返航版臺北場嘅《香水》、《病人》、《現在不跳舞要幹嘛》、《傲嬌＋辣台妹》、《灰色》同《心裏學》6首表演曲目。數碼錄音版喺2019年12月9號全網上線，同實體唱片相比額外收錄咗巡演高雄場嘅《明天的事情》同旗艦返航版臺北場嘅《到此為止》兩首曲目。
是非題

是非題（中國大陸稱為判斷題）係一種功課、測驗、試題嘅類型或問答方法，題目列出一段句子，根據條題目啱唔啱，作答「啱」定「錯」。

是非題優點
非常容易出題目，多數教材內容都適合。
容易計分、客觀正確，可以用電腦改卷，計分更快更準確。
可以用圖畫代替文字，適合年紀比較細嘅學生或閱讀能力較差嘅學生。
適合用嚟分析只有兩種可能嘅學習概念。
適合用嚟分析因果關係嘅能力。
涵蓋教材內容比起其他客觀試題都比較大。

是非題缺點
只有兩種答案，容易撞中。增加題數可以減低是非題容易估中嘅缺點。
是非題較其他選擇題嚟講，難度偏高、鑑別度偏低，會造成可信程度較低。
錯誤嘅答案唔能夠提供診斷性嘅訊息。
容易出貓。
昴

昴，星官之一，二十八宿之一，昴宿之首。在西方白虎，虎之身。恆星有七，聚為一團。西洋星座，昴入金牛座。
昴實情為星團，西洋稱之為七姊妹星團。星團睇起來似團毛。史記天官書，昴曰髦頭。髦就係今日㹈牛，髦頭為㹈牛尾團毛。古文亦寫矛，有戰事，矛上之毛飾。昴字上面之日，為晶之減筆。晶為星之初文。卯字雖今未定案，卯本身可能為宰殺牲畜之刀，同矛相近。
書堯典有曰，「日短星昴，以正仲冬。」冬至之日，日照至短，夜天，昴宿會過中天，就係冬至，就係仲冬，冬季正中。故此，昴用來司辰，西方之民拜昴，史記叫胡星。

儀象考成
儀象考成、儀象考成續編，昴添十三星，為昴宿增一到昴宿增十三。
星官分野
是滴是友

《是滴是友》（Tell Me Wine）係香港電視娛樂製作嘅訪談節目。由廖碧兒、林曉峰、梁業同郭嘉駿主持，2021年3月15號到4月2號逢禮拜一到五22:30-23:00喺ViuTV播。節目主持會同嘉賓一路飲酒一路傾偈，有啲似同台節目《有酒今晚吹》，不過呢個節目係外景拍攝，傾嘅話題都係環繞「敵友關係」。

節目調動
2021年3月18號：由於20:30-22:45播劇集《教場》，所以順延到22:45-23:15播。
2021年3月19號：由於20:30-23:00播劇集《教場》，所以順延到23:00-23:30播。
是誰偷走我的心

《是誰偷走我的心》（日文：その時、ハートは盗まれた），係日本一部電視劇，由一色紗英、內田有紀同木村拓哉主演，北川悅吏子編劇，由1992年11月19號響富士電視台首播。呢個故仔講緊高中生椎名暗戀學長片瀨，但經常搞出大頭佛，響一次畀同性同學麻生錫咗之後就鍾意咗麻生，而片瀨又響呢個時候鍾意咗麻生，陷入三角戀嘅關係。
是時候

《是時候》（It's Time）係星加坡歌手孫燕姿出嘅第十一張專輯。
施氏食獅史

施氏食獅史（粵拼：si1 si6 sik6 si1 si2）係出自中國江蘇省常州市嘅作家——趙元任喺1930年嗰陣所寫嘅其中一篇文。呢篇嘢雖然話全文得嗰91個字（挾埋標題嘅話，一共96個字），如估從字面去睇或者係用粵語、客家話、贛語、吳語、閩南語、閩東語、湘語、或者係晉語去讀呢篇文係冇乜嘢咋。但係如果用普通話（大清官話）去讀嘅話，全部都係shi嘅發音。呢篇嘢重可以表達普通話嘅重音現象。

出現原因
其實都有段故喇，喺中華民國時期嗰陣時，因為有人認為嗰陣時中國係成日打仗，好落後咁滯，就睇啱啲鬼佬國家點樣發展嘅嘢，就係咁話要將嗰啲漢字改成用拉丁字母（實際上啫係話廢除漢字），後嚟趙元任聽到呢個消息之後，就激到佛都有火咁滯，即刻就寫咗兩篇嘢嚟話返佢哋轉頭，喺佢寫咗兩篇嘢之後再讀出施氏食獅史呢篇嘢出嚟之後，就搞到啲人都O嗮嘴，簡直疓嗮脷，冇嘢講咁滯，而《施氏食獅史》就係呢兩篇入面嘅其中一篇文喇。後尾有好多人話趙元任係通過寫呢篇嘢嚟諷刺嗰陣時中文拉丁化所帶嚟嘅唔方便（啫係講廢除漢字），但係支持拉丁化嘅人就話趙元任係國語羅馬字嘅主要設計者。而趙元任就話喇：「呢篇嘢凈係舉例搞清楚拉丁化凈係啱用喺白話文，而對於文言文嚟講係唔啱用㗎！」

原文
《施氏食獅史》
石室詩士施氏，嗜獅，誓食十獅。
氏時時適市視獅。
十時，適十獅適市。
是時，適施氏適市。
氏視是十獅，恃矢勢，使是十獅逝世。
氏拾是十獅屍，適石室。
石室濕，氏使侍拭石室。
石室拭，氏始試食是十獅。
食時，始識是十獅屍，實十石獅屍。
試釋是事。

今音
注音
ㄕˊㄕˋㄕˉ ㄕˋㄕˉ ㄕˋ，ㄕˋㄕˉ，ㄕˋㄕˊㄕˊㄕˉ。
ㄕˋㄕˊㄕˊㄕˋㄕˋㄕˊㄕˉ。
ㄕˊㄕˊ，ㄕˋㄕˊㄕˉㄕˋㄕˊ。
ㄕˋㄕˊ，ㄕˋㄕˉㄕˋㄕˋㄕˋ。
ㄕˋㄕˋㄕˋㄕˊㄕˉ，ㄕˋㄕˇㄕˋ，ㄕˇㄕˋㄕˊㄕˉㄕˋㄕˋ。
ㄕˋㄕˊㄕˋㄕˊㄕˉㄕˉ，ㄕˋㄕˊㄕˋ。
ㄕˊㄕˋㄕˉ，ㄕˋㄕˇㄕˋㄕˊㄕˊㄕˋ。
ㄕˊㄕˋㄕˋ，ㄕˋㄕˇㄕˋㄕˊㄕˋㄕˊㄕˉ。
ㄕˊㄕˊ，ㄕˇㄕˋㄕˋㄕˊㄕˉㄕˉ，ㄕˋㄕˊㄕˊㄕˉㄕˉ。
ㄕˋㄕˋㄕˋㄕˋ。

演變
到咗20世紀80年代尾，有一本王碼電腦打字嘅教材曾經收錄咗有趙元任寫嘅《施氏食獅史》，嚟畀人去練打字嘅。不過用王碼向電腦輸入呢篇嘢重好過用家陣嘅拼音輸入法，而呢篇嘢凈係一隻白鼠仔啫。唔理佢喺語言學定係喺電腦輸入法入面都係一條範文。根據王碼呢個人去睇，家陣社會新形成嘅環保意識嚟睇，就根據咗趙元任嘅思路再寫咗篇嘢叫《施氏釋史氏》。
施樂

施樂（Xerox）係美國一間辦公室文件器材公司，喺1906年創辦，最出名產品係影印機，喺美國甚至將「Xerox」當做影印嘅代名詞。
施榮恆

施榮恆，BBS，JP，香港建制派（商界親中陣營）政治人、生意人，施子清嘅三公子，有兩個哥哥（施榮怡、施榮懷）、一個細佬（施榮忻）。

選舉經歷
喺2021年9月，佢當選成為香港特别行政區選舉委員會工業界(第二)委員。
新界鄉議局元朗區中學

新界鄉議局元朗區中學（NT Heung Yee Kuk Yuen Long District Secondary School，簡稱鄉中，NTHYKYLDSS）係香港新界元朗區一間男女英文中學。1967年創校，1969年搬到現址教育路。校訓係「務本力學」。而家校長係袁廣業。

學校管理委員會
呢間學校自1993年起參加「學校管理新措施」，去提高學校嘅管理效率，1999年開始，計劃改名做「校本管理」，成立「學校管理委員會」，由助理教育署長鄭文耀（現職為教育統籌局副秘書長）做主席到2003年8月31號。之後委任首席教育主任（新界地域）做本學校嘅管理委員會主席。鄧陳慧筠喺2003年9月1號至2004年8月31號做主席。梁兆強喺2004年9月1號起做主席到依家。

班級編制
呢間學校有文科同理科，採用「平衡班級結構」，中三學生若然符合中三成績評核試要求，就可以直升原校中四，唔使轉去其他學校升學。
2003年之後，全校各班都係英文部。

課外活動
鄉中嘅課外活動有好多，好似：經濟學會、鄉中棋藝學會、美術學會、籃球學會、足球學會、男女童軍、交通安全隊、鄉中校園電視台、鄉中大型中樂團、西樂團（管、敲擊）等，有成四十幾種課外活動。

家長教師會
學校喺1985年10月成立家長教師會。

校友會
校友會喺1990年7月成立，定期舉行聚餐同唔同類型嘅活動，聯絡各方校友，並設立校友會獎學金。
新畿內亞

新畿內亞（畿讀基，粵拼：san1 gei1 noi6 aa3；英文：New Guinea），又叫紐畿內亞，響澳洲北面，係繼格陵蘭島後世界上第二大島。因為島上原住民膚色深而以非洲嘅畿內亞命名。東經141度以東係巴布亞新畿內亞，以西就係印度尼西亞領土（西巴布亞）。最高峰係查亞峰，原本上面嘅冰川近年已經融化。
地勢圖
多山地同熱帶雨林，生態近似澳洲，有天堂鳥、鶴鴕、針鼴同樹袋鼠。
高地原住民之一
原住民眾多部落，主要分兩大類：高地近似澳洲嘅，低地沿海大多係南島語系民族。
新界西貢坑口區鄭植之中學

新界西貢坑口區鄭植之中學，或者就咁叫鄭植之中學（Cheng Chek Chee Secondary School，英文簡稱CCCSS），喺香港新界西貢竹角路8號，1979年創校。
20世紀70年代，西貢坑口區發展啱啱起步，區內嘅中學學額好唔夠。有見及此，一班鄉村地區人士成立咗「新界西貢坑口區中學有限公司」，向政府申請撥地，重四出籌錢起校舍[未記出處或冇根據]。最後，得到捷和集團鄭植之捐112萬蚊港紙錢先搞得成，其他捐錢人包括市政局議員張人龍[未記出處或冇根據]、九龍樂善堂1969-1970年度主席兼九龍城區議會1985-1994年度主席黃錫江[未記出處或冇根據]、無綫電視行政總裁邵逸夫爵士、香港新界婦孺福利會創辦人梁省德、香港藝員狄龍、姜大衛、王鍾、鄧光榮、劉家良、汪禹、香港配音員丁羽、演唱會之父張耀榮、香港導演楚原、李翰祥等等。
1980年9月3號，新界政務司鍾逸傑響竹角新校舍主持奠基禮，同年11月27號，由港督麥理浩爵士主持校舍啟用儀式。
由於學校喺出入清水灣同西貢嘅主要幹道－清水灣道同西貢公路交界，所以當地居民當咗鄭植之中學係其中一個地標[未記出處或冇根據]。
新畿內亞航空

新畿內亞航空（Air Niugini）係巴布亞新畿內亞一間航空公司，1973年開張。
新界西聯網

新界西聯網（全名新界西醫院聯網，英文：New Territories West Cluster）係香港醫院管理局嘅其中一個地區性醫院聯網，負責服務屯門區同元朗區110萬居民，而家總監係高拔陞醫生。

醫院同醫療機構
屯門醫院：大型地區醫院，提供全科急症、康復同日間服務。
博愛醫院：全科醫院，提供急症、療養、護養同日間服務。
天水圍醫院：全科醫院，提供日間急症同部份專科服務。
青山醫院：提供全面嘅精神科服務，包括第四層法醫精神科服務。
小欖醫院：專為全香港嚴重弱智成年病人而設嘅院舍。
新界鄉議局

新界鄉議局，簡稱鄉議局，係香港新界原居民嘅法定諮詢機構，職係由香港法例第1097章《鄉議局條例》同埋香港基本法第40條界定。前身係新界農工商業研究總會，1926年改組做新界鄉議局。初期唔單止係咨詢，民事上，重有司法功能。鄉議局下係有三區，三區夾埋分做27個鄉，各有鄉事委員會，每個鄉下面就各條村喇。鄉議局成員係間接選舉產生嘅。

歷史
鄉議局源自1923年，香港政府想立例民田建屋要補地價。原先居民自己嘅田起屋，只係升糧就得；而來自政府地嘅田起屋，就要升糧補地價。不過政府想改變呢種情況，原居民地同政府地睇齊。呢個政策就等如將原私地田變做公地田，所以引起新界原居民反對。於是荃灣楊國瑞，粉嶺李仲莊，元朗鄧偉棠呢幾位鄉紳就帶頭搞個新界農工商業研究總會，反對政府咁做。佢哋響呢年11月，發信畀當時港督塔（Stubb，後尾改名司徒拔），要求政府收回成命。之後理民府就改一改，原居民起屋自己住唔使補，租畀人補一半，外人起屋補全價。雖然有變，仍然係將私地變公地。1924年，佢哋又一次請願。最後都收回成命。1926年，港督金文泰就將個會變成新界鄉議局。
新界關注大聯盟

新界關注大聯盟（簡稱新界大聯盟），係一個香港政治社團（激進建制派），由建制派香港立法會議員何君堯（有「建制戰狼」之稱）成立。致力丁屋僭建人士（新界原居民）辯護。

區議員
新界關注大聯盟活躍範圍係新界西北（屯門區、元朗區）。
2020年至2023年，新界大聯盟淨係喺元朗區議會裡面得1個議席，議員包括：
新界（沙田）法醫學大樓

新界（沙田）法醫學大樓（英文：DH's New Territories (Shatin) Forensic Medicine Centre），係香港一個公眾殮房，位於沙田大圍大圍下城門道7號，喺2022年12月29號正式落成同啓用，係重置後嘅富山公眾殮房，遺體儲存容量增加至830具，以應付日漸增加嘅服務需求同提升殮房嘅營運質素同衞生標準。舊有嘅殮房大樓喺2023年1月7號起停用。

簡介
新界（沙田）法醫學大為係衞生署轄下法醫服務嘅專門設施。大樓稱為「法醫學大樓」，突顯佢並非只提供公眾殮房嘅功能，更係一所結合多功能嘅現代化法醫病理學設施。樓高七層，提供符合傳染病控制、職業安全、健康標準嘅設備同設施。設有各種法醫病理學設施，包括冷藏室、冷凍庫、剖驗套間、化驗室等，更係全香港首次喺公眾殮房設有電腦掃描室，令法醫病理科醫生有更多途徑了解遺體狀況同進行深入病理學研究。
大樓亦為離世者家屬提供更多合適空間同更寬敞嘅環境，並設有三間室內遺體告別室，提供安靜同私隱度高嘅環境，俾家屬舉行簡單送別儀式。同時，大樓亦會用嚟做執法人員嘅培訓地點，提供進行刑事偵查同罪案現場調查培訓嘅用途。
杞縣

杞縣係中國河南開封一個縣，總面積1243平方公里，人口103萬。
杜鵑花目

杜鵑花目（學名：Ericales）係被子植物門雙子葉植物綱嘅一個目。
杜麗冰

杜麗冰（Esther Toh，1952年10月25號—）係香港親中派法律界人士，香港高等法院原訟法庭法官，喺訂立《港版國安法》之後，佢成為咗國安法指定法官之一。
杞子

杞子（粵拼：gei5 zi2；學名：Lycium），又叫枸杞（gau2 gei5），植物學嗌枸杞屬（gau2 gei5 suk6），係茄科下面嘅一個屬，喺中國北方地區、北韓、日本、歐洲都可以搵到。

樣
植株一般係落葉灌木，佢會生好多細粒紅色漿果，而且又紅又甜。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
有補肝明目功效，係常用嘅中藥同食療材料。
杞人憂天

《杞人憂天》，寓言一則，寫喺《列子》天瑞篇。杞國有人擔心天地崩墜，有人開解同佢講解天地唔會就滿意。進而長廬子聽到就話萬物都有生有滅，天地至終都會崩墜。再進而列子結尾，將來天地會壞唔壞，唔知。如同將來生死，如同將來來去，都唔可以講實，擔心來都無用。
後人將故仔化做四字成語，諷刺人有不必要擔憂。
當中杞人論天墮問題，日月星宿會否跌落來，亦可謂多年來科學問題。故事之中，長廬子同開解人睇法相反。
現今考古及查看史實，杞人憂天並非毫無道理。杞國本分封宋國之西，因受到攻打，春秋初時要東遷到邾國，後搬到稍北，今山東新泰一帶，魯國東北。魯莊公七年，魯杞之間有流星雨，隕石落地。考古新泰掘到大量古時隕石。天墮於杞或真有其事。杞國如此多災多難，杞人憂天就變得合理。

原文
杞國有人、憂天地崩墜、身亡所寄、廢寢食者。
又有憂彼之所憂者、因往曉之曰、天、積氣耳、亡處亡氣。若屈伸呼吸，終日在天中行止、奈何憂崩墜乎。
其人曰、天果積氣、日月星宿不當墜邪。
曉之者曰、日月星宿、亦積氣中之有光耀者、只使墜，亦不能有所中傷。
其人曰、奈地壞何。
曉者曰、地積塊耳、充塞四虛、亡處亡塊。若躇步跐蹈、終日在地上行止、奈何憂其壞。
其人舍然大喜、曉之者亦舍然大喜。
長廬子聞而笑之曰、虹蜺也、雲霧也、風雨也、四時也、此積氣之成乎天者也。山岳也、河海也、金石也、火木也、此積形之成乎地者也。知積氣也、知積塊也、奚謂不壞。夫天地、空中之一細物、有中之最巨者。難終難窮、此固然矣。難測難識，此固然矣。憂其壞者、誠為大遠。言其不壞者、亦為未是。天地不得不壞、則會歸於壞。遇其壞時、奚為不憂哉。
子列子聞而笑曰、言天地壞者亦謬、言天地不壞者亦謬。壞與不壞、吾所不能知也。雖然、彼一也、此一也。故生不知死、死不知生。來不知去、去不知來。壞與不壞、吾何容心哉。

史
考古同史上記載，杞人憂天並非毫無道理。周國姬發滅商國，分封古國後人。商國人封喺宋國，舜後人分封陳國。夏國後人就封喺杞國，特登搵到東樓公，分封今杞縣一帶，祭禹。杞宋陳三國鄰近，杞喺宋國之西。春秋之初，周天子就控制唔到諸候，杞受宋攻打，無法立足。於是乎東北遷到邾國，再搬稍北立足，到今山東新泰一帶。考古喺陳泰掘到杞伯每亡銘文，可以為證。就近魯國，喺佢東便。齊魯之間，受兩國欺負，此後多次遷國。
由此可知，春秋之初，杞國多災多難。而孔丘著春秋，魯莊公七年，天文記載星隕如雨，可能成為杞人憂天原因。
春秋左傳、穀梁傳、公羊傳三傳所記春秋差唔多。
左傳「夏、四月辛卯夜、恆星不見、夜中星隕如雨。」
穀梁傳「夏、四月辛卯昔、恆星不見、夜中星隕如雨。」
公羊傳，「夏、四月辛卯夜、恒星不見、夜中星霣如雨。」
只不過各家注解睇法唔同，對本質有唔同推理。後世推斷為流星雨，寶瓶座η流星雨，同哈雷彗星有關。而成千上萬流星，極之光，連帶無數微粒流星，同大氣相撞使天有光，故此恆星不見。
今時山東新泰，古時杞國一帶，掘到大量古時隕石。可能當真有天墮於杞，隕石至地陷。若然天地崩墜，災難非常恐怖，杞人憂天又相當合理。

文學
文學下有借用寓言。
杜甫寫詩，寄劉峽州伯華使君四十韻，有句「奼女縈新裹、丹砂冷舊秤。但求椿壽永、莫慮杞天崩。」
李白都有詩，梁父吟，有句「閶闔九門不可通、以額扣關閽者怒。白日不照我精誠，杞國無事憂天傾。」
莫慮杞天崩、杞國無事憂天傾，都借用呢則寓言，講擔心實情無必要。
錢鍾書管錐編第二册，有錄英文小說海外軒渠録，寫飛浮島國即，勒皮他。當地人「愁慮無寧晷」，一日到黑都驚「天體將生變故”」。如「惴惴恐日輪漸逼地球，行且吸而吞之，以是寢不安席，生趣全無」。錢氏認為呢段敘述，同杞人憂天異曲同工。

科學
天墜問題，日月星宿會否冧落來，亦係古時科學種種猜想，希望知道原理。
故事中，曉者話佢哋只不過氣有光，跌落來都唔會點樣。長廬子話積氣一定會壞，不過太遠咁。
西方都有諗，古希臘亞里士多德，就有兩界說，天分兩界，月之下會跌落，其餘天同天體就唔會跌落來。牛頓就認為唔會有兩界，大家規則一樣，月唔跌落來因為有初始橫向速度，因而公轉唔跌落來。依個又涉及第一推動問題，由亞里士多德已有諗，亦喺物理學研究宇宙起初問題開端。
杜鵑花科

杜鵑花科（學名：Ericaceae）係雙子葉植物綱杜鵑花目嘅一個科。
杜鵑魂

《杜鵑魂》（英文：A Cuckoo's Spirit）係1954年嘅一部黑白粵語片，由麗的呼聲廣播劇改編，秦劍執導，小燕飛、張活游、吳楚帆、艾雯主演。

情節
杜鵑賣身賈家做婢女，白灝輝對杜鵑由憐生愛，可惜杜鵑被逼要嫁俾灝輝阿爺白四爺做妾侍，灝輝忿而離家。戰爭爆發，杜鵑同個女白敬慈失散咗，之後同溫梓楓共患難。王韻霜暗戀梓楓所以好妒忌杜鵑，之後杜鵑知道韻霜就係敬慈，但係敬霜唔肯認佢。後尾杜鵑病咗，韻霜覺得後悔，最終兩母女大團聚。
李婉婷

李婉婷，香港親中派政治人，香港再出發大聯盟發起人之一。
李婉華

李婉華（英文：Anita Lee Yuen Wah，1968年5月21號—），以前係香港無綫電視嘅藝人，之後轉行拍實況劇，佢當時係被無綫電視嘅潘嘉德發現，之後受邀拍劇集開始咗佢嘅演藝生涯，仲有參演好多電影。
情詩

情詩係詩嘅一個類型，主要都係講下啲情情塔塔嘅嘢，用嚟傳達愛意。
情詩有好耐嘅歷史，早到中國春秋時代嘅《詩經》，入面頭一篇《關雎》就已經係情詩，提到嘅「關關雎鳩，在河之洲。窈窕淑女，君子好逑。」受到千世傳頌。
情越雙白線

《情越雙白線》（英語：When Lanes Merge，前名《安全第一》）係香港電視廣播有限公司嘅時裝愛情溫情電視劇，由鄭則士、黃浩然、徐子珊、郭羨妮同李香琴領銜主演，監製梁材遠。姊妹作係《情越海岸線》。

故事大綱
的士司機每日喺馬路上兜兜轉轉，見聞識廣，接載嘅乘客千奇百怪，禍福難料。退休司機何球（鄭則士飾）因為個仔何加寶（黃浩然飾）危險駕駛導致他人死亡，被迫重操故業，令冷淡嘅父子關係更趨惡劣。加寶受刑出獄後替阿爸開工，的士失事撞毀，阿爸啱啱好坐喺車上，意外令佢嘅精神同身體嚴重受創，加寶好內疚，並開始明白小心駕車嘅重要性，從此加寶每逢開工都份外謹慎，但總會遇上交通女警高麗芯（徐子珊飾），兩人從誤解到了解，成為情侶關係，但加寶嘅舊情人張曉雯（郭羨妮飾）同麗芯嘅阿嫲高李淑貞（李香琴飾）都成為咗佢哋嘅障礙，令兩人喺感情路上徘徘徊徊……
情越海岸線

《情越海岸線》（英文：Slow Boat Home）係香港電視廣播有限公司拍攝製作嘅時裝愛情溫情劇集，2013年播，由黃浩然、陳展鵬、陳茵媺同李詩韻領銜主演，監製梁材遠。呢套劇亦係《情越雙白線》嘅姊妹作品。
情迷大話王

《情迷大話王》（英文：Everyday Is Valentine）係2001年出品嘅一部香港愛情喜劇電影，由王晶執導、監製同編劇，黎明、張柏芝、吳孟達、苑瓊丹等主演，喺香港、澳門同尼泊爾拍攝。
情緒科學

情緒科學（affective science）係指靠科學方法嚟研究情緒嘅心理學領域。
情謎梵高

《情謎梵高》（粵拼：cing4 mai4 faan6 gou1）係套波蘭嘅傳記電影，喺2017年6月12號上畫。呢套戲片長94 分鐘，票房有30,500,000 美金。
方振強

方振強，香港親中派政治人，香港再出發大聯盟發起人之一。
方敏婷

方韻婷，前名方敏婷（Natalie Fong，1994年10月31號—）係香港模特兒同演員，隸屬Pure模特兒公司同埋王晶旗下嘅晶王朝。現為自由身。

簡歷
方敏婷2012年喺香港神託會培基書院度畢業，2016年喺恒生管理學院英文系畢業。同年，佢間模特兒公司派咗佢同另外兩位模特兒（余逸思同張沛樂）參加viuTV嘅《美選D.n.A.》選美真人騷節目，不過得佢一個入圍唔到最後廿強。
方敏婷之後做咗香港導演王晶搞嘅「晶王朝」旗下藝人，並喺2018年參演網劇《冒險王衛斯理之無名髮》做其中一位主要角色「雪女」而令觀眾留意。
方文山

方文山（粵拼：fong1 man4 saan1；英文：Vincent Fang；1969年1月26號—）係臺灣填詞人、作家、導演、編劇、唱片公司老闆同出版社發行人，佢喺臺灣花蓮縣富里鄉學田村出世。

背景
方文山五歲嗰時便同屋企人搬去桃園住，中學畢業之後就開始出嚟做嘢。佢曾經送過報紙、做過速遞員、機械工人、地盤工人、哥爾夫球球僮、防盜系統保安員同埋外傭中介等等。
由於佢平日都幾鍾意寫啲文，所以就自己整返好一套「歌詞大全」。冇幾耐之後就受到吳宗憲嘅欣賞，跟住簽埋七年合約。2000年初期，吳宗憲打算安排手下藝人周杰倫出道做歌星。不過喺佢手度少咗個填詞人，即係由方文山出手搞掂。

事業
方文山同唱片公司簽約之後，一個月人工淨得兩萬蚊新臺幣（大約係五千港元）左右，仲包括參與公司嘅行政工作。不過佢孤身一人響臺北生活都幾難，所以初頭便要揸住部電單車往來桃園、臺北兩地。2007年3月，周杰倫同唱片公司嘅合約到期之後，仲包括方文山、楊峻榮兩人，共同開辦杰威爾音樂（JVR Music International Ltd.）到而家，呢間唱片公司個名即係出自佢哋三人英文名嘅嘜頭。
方柏翹

方柏翹（Cypress Fong）係香港電視足球評述員，2001年加入香港有線電視講波，2007年開始轉投now寬頻電視。
方柱

方柱，又叫長方體，係種立體六面體，由六面長方形組成，可以歸類做棱柱。
方文昌

方文昌（1961年—）係臺灣學者，籍貫苗栗，臺灣國際商學策進會同埋臺灣知識協會嘅創會理事長，做過台北大學商學院院長。2023年11月起接任大葉大學校長。
2017年，佢旗下嘅國際商學策進會被牛津大學期刊一篇探討掠奪性集團嘅社論點名批評，後續揭發涉及佢一系列喺臺灣嘅掠奪性出版集團業務。
方文權

方文權（1969年5月13號—）係香港生意人，天大集團同天大藥業創辦人，亦係親中派政治人，香港再出發大聯盟發起人之一。
方智輝

方智輝係香港親中派政治人物兼航運交通界人士。

選舉經歷
喺2021年9月，佢當選成為香港特别行政區選舉委員會航運交通界委員。
方榮發

方榮發（英文：Png Eng Huat，1961年12月9號—）係星加坡工人黨政治人物、生意人，泉漳裔。2012年5月26號開始，成為星加坡國會議員，代表后港單選區（英文：Hougang Single Member Constituency）。
李德剛

李德剛，香港親中派政治人，香港再出發大聯盟發起人之一。
李徐子淇

李徐子淇（英文：Cathy Chui Lee，1982年11月29號—），喺屋企籍貫廣東省中山市，佢係香港富豪李兆基二仔李家誠個老婆，結婚前做過模特兒、香港電影同電視劇女演員。

簡歷
李徐子淇喺香港出世，嚮澳洲長大，之後同屋企人返香港，讀南島中學（South Island School），14歲做模特兒。之後演陳嘉上嘅戲加入香港娛樂圈，其間去過英國倫敦大學學院（UCL）攻讀學士課程，再去倫敦政治經濟學院（LSE）同埋2005年嘅讀完傳理學系碩士課程。
李徐子淇喺2006年12月15號聯同香港富二代李家誠嚮澳洲悉尼結婚，結婚後出力生仔，到而家生咗兩女一男，李晞彤、李晞兒、李俊熹。
李從厚

李從厚（914年—934年），係後唐第三位皇帝，933年到934年在位，佢無廟號，跟諡號叫唐閔帝。
李從厚係後唐明宗李嗣源第3個仔。933年十一月，明宗過身。同年十二月，李從厚繼位做後唐皇帝。934年改用應順年號。
934年二月，李從厚調鳳翔節度使、潞王李從珂去第度，李從珂唔肯接受，李從厚派兵攻打佢，點知畀李從珂打番轉頭。喺李從珂就嚟打到京師洛陽之前，李從厚帶住少數人向東走佬，喺衛州遇到另一位節度使石敬瑭，石敬瑭見李從厚大勢已去，唔打算幫李從厚，搞到李從厚嘅手下郁手想殺石敬瑭，反而搞到李從厚嘅手下畀人殺曬。四月，李從珂進入洛陽，自己登基做皇帝，跟住搵人殺咗李從厚。
李彩麟

李彩麟，係大韓民國嘅一個女藝人同埋歌手。
李律仁

李律仁，SC，JP（Laurence Li）係香港資深大律師、金融發展局董事會主席、論政組織「三十會」召集人。
2017年第5屆香港行政長官選舉中做林鄭月娥競選辦公室副主任。2019年4月以47歲之齡被​委任為資深大律師，6月22號生效。
李德麟

李德麟（Andrew Lee），係香港連鎖式餐廳扒王之王同埋明新超市創辦人，香港出世，祖籍上海，亦係香港息影女星林珍奇老公。

事業
1970年代，李德麟喺美國經營凍肉生意。1999年，李德麟以佢批發凍肉嘅經驗，決定進軍飲食界，喺九龍紅磡開設扒王之王主力賣牛扒，取得成功，其後不斷喺香港各區開設分店。截至2006年中，扒王之王有36間分店。曾經同張宇人合夥擁有馬匹好好食（好食團體名下）。

政治取態
因為商界有一同名親中派人士李德麟，有人一度誤會佢地係同一人。不過喺2019年香港修例風波過幾個月，佢同扒王之王都無出過聲，所以未遭到泛民主派杯葛，但係呢段時間扒王之王進入衰落期。

屋企
1979年，已婚嘅佢邂逅赴美深造嘅息影女星林珍奇。1982年辦完離婚手續後，佢同林珍奇結婚，其後生咗1仔1女，個女李依琳做過藝人。
李從珂

李從珂（885年2月11號—937年1月11號），係後唐第四位皇帝，亦係後唐最後一個皇帝，934年到937年在位，佢無廟號，史稱唐末帝，小字二十三，因此又被叫做阿三。

生平
李從珂十幾歲嗰陣，佢媽咪魏氏俾當時重係將領嘅後唐明宗李嗣源俘擄咗，李從珂冇幾耐就俾李嗣源改名仲收咗佢做養仔。大個之後身形大隻健壯，又好打得，成日跟隨李嗣源周圍打仗，都幾得佢養父歡心。莊宗亦讚過佢：「阿三不惟與我同齒，敢戰亦相類。」
同光三年（925年），李嗣源因為屋企喺太原，所以上表請求，希望畀當時做衞州刺史嘅李從珂轉做北京（太原）内牙長步都指揮使，以便兩父子可以相聚，但就激嬲莊宗，李從珂被貶為突騎指揮使，率領幾百人守石門鎮。第二年李嗣源平定鄴都之乱嗰陣被迫造反，李從珂帶兵同李嗣源會合，幫佢養父奪位。
李嗣源做咗皇帝之後，李從珂曾經任職河中節度使，但又因為同權臣樞密使安重誨之前有過節，喺長興元年（930年），俾安重誨設計解除咗佢個軍權，返咗京師洛陽居住。第二年（931年），安重誨失勢，李從珂再受到重用，被任命為左衛大將軍、留守西京（長安）。長興三年（932年），被改任命為鳳翔節度使。長興四年（933年），升為封潞王。
後唐應順元年（934年），閔帝李從厚聽信大臣嘅建議，調動各重要節度使嘅職，準備削弱藩鎮嘅實力，李從珂就驚喇，於是作反。李從厚任命王思同率大軍去討伐，王思同圍攻鳳翔城（今陝西鳳翔）。鳳翔城嘅城牆低，護城河又窄又淺，根本冇辦法守得耐。睇住鳳翔就嚟落陷，點知班討伐軍將兵驕橫，貪圖賞賜，李從珂捉住呢一點誘使討伐軍叛變，反敗為勝，冇幾耐就以摧枯拉朽之勢攻入京師洛陽，做埋皇帝，改元清泰，並派人將逃亡嘅李從厚殺埋。
李嗣源個女婿石敬瑭當時係重鎮河東節度使，李從珂同佢兩個當初喺李嗣源手下都係以勇力過人出晒名，彼此存有競爭嘅心。因此李從珂繼位之後，對石敬瑭就越嚟越猜忌，而石敬瑭亦都有謀反之意。
清泰三年（936年），石敬瑭就以調鎮去第二度試探佢，而李從珂真係將石敬瑭改任天平節度使，石敬瑭因此就叛變，同時向契丹乞求援手。李從珂命令各個鎮聯合討伐，點知因為聯軍都各懷鬼胎，以致大敗於團柏谷，石敬瑭同契丹大軍就得以順利咁南下進逼京師洛陽，李從珂無晒辦法，喺閏十一月二十六日（陽曆937年1月11號）自焚而死。死後無諡號同廟號，史家稱之為末帝或廢帝。傳國玉璽亦喺呢個時候唔見咗。
李德旺

李德旺（1181年—1226年），係西夏第九個皇帝，1223年到1226年在位，跟廟號叫夏獻宗。
枕頭

枕頭（粵拼：zam2 tau4）係瞓覺嗰時墊住個頭嘅紡織物。
枕草子

枕草子（假名まくらのそうし，拼音 Makura no Sōshi），日本散文，平安時代寫，作者係清少納言。散文為隨筆，見到就寫，四季、自然、草木、愛情、感觸、好惡，乜都有。本來無名，名係後人所加。枕草子本來係普通名，後尾先至專指依本書。草子意謂紙或者冊。而枕就為枕頭。亦有第二啲寫法，枕草紙、枕冊子、枕雙紙等。
清少納言係宮女，服待定子皇后。
傳世本有四，能因本、三卷本、前田本同堺本。
佢同源氏物語並舉。
枋山鄉

枋山鄉係中華民國屏東縣嘅一個鄉，現任中華民國總統蔡英文女士嘅鄉下。
枕外隆凸點

枕外隆凸點（inion）係人頭殼後尾枕隆起嘅一點。
枕田山

枕田山（Cham Tin Shan）係香港嘅山，海拔高411米，喺西貢區，附近範圍劃咗入馬鞍山郊野公園。
枋寮車站

枋寮車站係臺灣鐵路公司屏東線嘅一個鐵路車站。
枕邊冇情人

《枕邊冇情人》係套美國嘅劇情片電影，片長108 分鐘，喺2011年1月11號上畫。
梁文源

梁文源，香港網民稱呼佢做阿源，曾經係單身雙失青年，接受無綫電視時事專題節目《星期日檔案》訪問嘅時候，因為爆出「我覺得自己係零」、「這些機會不是屬於我的」等金句，廣受網民關注。
節目播出後，佢社工協助下改變生活，曾經喺社區青年中心做助理，之後更加喺香港大學圖書館做管理員。去到2013年，阿源亦宣布相識結婚。
梁文福

梁文福（粵拼：loeng4 man4 fuk1；1964年—）係星加坡作家、詞曲作家、華文教研工作者、南洋理工大學中文系兼任副教授、學而優語文中心語文總監。
梁文禮

梁文禮（英文：Pitar Leung，1979年2月23號—），係香港商業電台叱咤903節目主持。佢喺2015年同林欣彤、周柏豪做饑饉三十嘅「饑饉之星」。
梁文韜

梁文韜（英文：Hugo Leung，1950年8月11號—），人稱韜韜，係香港食家，亦係元朗大榮華酒樓董事總經理。
梁文道

梁文道（1970年12月26號—），係香港文化人，喺臺灣接受大學教育，喺鳳凰衞視主持節目，2019年12月，因為反對黃色經濟圈，宣佈結束《香港蘋果日報》嘅「牛棚讀書記」專欄。
梁日輝

梁日輝係香港親中派政治人物。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。
東留伽

東留伽（日文：あずま るか，1997年6月23號—）係日本女藝人，而家係朝日電視台嘅電視節目主持。佢喺北海道札幌出世，2020年喺大阪大學畢業，隨即加入朝日電視台。佢主持嘅節目包括有《地膽帶路日本遊》。
東盎格利亞

東盎格利亞喺英格蘭嘅位置。深紅色係羅福、沙福；淺紅色係劍橋郡
東盎格利亞(英文：East Anglia)係東英格蘭嘅一部分，大致包括劍橋郡、羅福郡、沙福郡。「東盎格利亞」呢個名出自盎格魯族，呢族人來自薩克森，亦即「英格蘭人」嘅祖先。

地理
東盎格利亞嘅界線唔係定得好死，因為呢個名唔係常用嘅政治區劃。一般嚟講，東盎格利亞大致指劍橋郡、羅福郡、同埋沙福郡，包括劍橋郡入面行政獨立嘅彼得堡市。
呢度大部分地方都係平原，好少山，適合農耕、畜牧，盛産牛肉同各類新鮮蔬菜。北面臨海地區原本全部都係泥炭地，十七世紀開始排水造地。
日內瓦公約

日內瓦公約係由四個條約組成，響瑞士日內瓦草擬出來。呢個系列公約講人道主義嘅國際法。佢係紅十字會創辦人亨利杜南響1859年索爾弗里諾之戰之中，目睹戰爭殘酷而促成。
直到1994年為止，最少有187國同地區以唔同嘅方式成為《日內瓦公約》嘅締約方。呢個公約被認為係國際主義人道法嘅重要組成部分，係約束戰爭同衝突狀態下敵對雙方行為規則嘅權威法律文件。中國喺1956年加入呢個公約，同時對公約提出咗四樣保留：保護國嘅代替必須經被保護者本國嘅同意；戰俘或民眾被移交他國後，原拘留國仍不應解除責任；佔領區以外嘅平民亦應該適用公約嘅保護；戰爭罪犯不得享有戰俘地位。
日內瓦四公約喺1950年10月21號生效。1977年6月10號喺日內瓦又簽訂咗日內瓦四公約嘅兩項附加議定書，並喺1978年12月7號生效。
日內瓦國際發明展

日內瓦國際發明展（International Exhibition of Inventions Geneva）喺1973年創辦，係一年一度，由瑞士聯邦政府、日內瓦州政府、日內瓦市政府同埋世界知識產權組織舉辦嘅大型國際展覽。截止至2014年已成功舉辦42屆。參展者主要來自第三世界國家，唔少發明愛好者，會喺呢度展示自己嘅發明同新思想。
日內瓦州

日內瓦州係瑞士一行政州域，喺瑞士西南部，1815年加入瑞士聯邦，全州面積282平方公里，州府日內瓦，全州人口44萬幾（2005年）。
日出

日出，係自然現象，指太陽因為地球自轉而由東邊嘅地平線升上天上面，發生喺每日天曚光。
日內瓦國際關係及發展高等學院

日內瓦國際關係及發展高等學院係瑞士日內瓦一間大學，1927年創校。
日出印象

日出印象（法文：Impression, soleil levant）係法國畫家莫奈畫嘅畫，路易樂華（Louis Leroy）根據呢幅畫提出咗「印象派」稱呼。而家擺喺巴黎嘅瑪摩丹美術館之內。

趣事
2014年，美國德州州立大學（Texas State University）嘅天體物理學家 Donald Olson 對比畫中景物作品年代嘅氣象資料，確切得到畫中日出嘅時間係1872年11月13號朝早7點35分。
日冕

日冕（粵拼：jat6 min5）係圍繞喺太陽周邊嘅電漿光環。
日出前向青春告別

《日出前向青春告別》係套日本電影，喺2003年上畫。
呢套戲嘅主角有田中麗奈, 妻夫木聰, 山本太郎。
日出前的邂逅

《日出前的邂逅》（Before We Go）係一部2014年嘅美國獨立浪漫電影，由基斯伊雲斯執導，係佢第一次做導演。主演係基斯伊雲斯、愛麗絲伊芙、Mark Kassen。
流程探勘

流程探勘（粵拼：lau4 cing4 taam3 ham3 | 英文：process mining）係數據科學上一系列用嚟分析 event log 嘅方法。

概論
睇埋：數據探勘
旨在想由 log 嘅數據度搵出「啲人嘅行為會跟從咩規律」噉嘅知識。做 PM 可以用到好多唔同嘅演算法，不過啲演算法嚟嚟去去都係做緊 3 樣嘢當中其中一樣：
Discovery：由數據度建立描述啲人嘅行為嘅模型；
Conformance：計吓數，睇吓現有嗰個模型預測嘅行為同數據實際睇到嘅有幾大出入；
Extension：睇吓現有嗰個模型可以點調整，令個模型更加能夠準確預測啲人嘅行為；
分析者攞住啲 log 數據，會或多或少噉執吓佢先－包括係剷走啲明顯出咗錯嘅數據，甚至將啲數據入面嘅數值做些少轉換，即係例如手上已有「用家喺呢段期間邊啲時間點撳咗掣」噉嘅資訊，可以簡單噉計出「用家喺嗰段期間撳咗幾多次掣」呢樣資訊。跟住分析者就可以用啲數據建立統計模型，用啲模型嘅方程式嚟模擬用家嘅行為。
例如下圖就係一個典型嘅流程探勘模型，將用家嘅行為想像成「首先做 A，然後做決策（decision point），決定跟住要去 B C 定 E...」噉嘅樣。分析者可以睇吓呢個模型會預測嘅行為規律同數據實際睇到嘅爭幾遠。
流花中學

流花中學（注意花字有地名變音，粵拼：lau4 faa3 zung1 hok6），之前嗌過廣州市鐵路第五中學，係中國廣東廣州嘅一間中學，1989年9月成立，位置喺越秀區流花路39號之一。
呢間學校亦俾部分廣州街坊話佢做「爛仔學校」。

校服色
流花中學嘅南門流花中學嘅北門
長袖：
衫：　底，正面中間有好大嘅直角　V字響度，左右對稱。
褲：　，兩邊有中等厚度嘅　線。
短袖：
衫：　底，正面中間有好大嘅銳角　V字響度，左右對稱，有領有紐扣；領　，袖口冇明顯袖痕。
褲：　，兩邊有中等厚度嘅　線。

史
學校喺1989年9月開辦，初期嗌過廣州市鐵路第五中學（簡稱廣鐵五中或鐵五）。2005年，學校正式改名做「流花中學」，隸屬荔灣區教育局管理。2011年，由於廣州市進行各區內嘅中等教育學校佈局調整而取消咗高中，而家凈得返初中部。

「爛仔學校」一稱
學校之所以俾部分廣州嘅街坊話佢做「爛仔學校」，係因為之前一直以來，由於學校太多爛仔喺度成日打交（計埋摟出邊街邊啲僆仔僆妹）都有，起碼平均一個學年至少有20單打交案，搞到啲老師好頭赤。相反間學校對學生嘅處罰力度太輕，搞到學校太多爛仔出嚟。
流花粥城

流花粥城（注意花字有地名變音，讀化。粵拼：lau4 faa3 zuk1 sing4）係中國廣東省廣州市嘅一間冇咗嘅餐廳，位置大概喺越秀區人民北路935號（流花湖公園東邊，廣東電台對面）。呢間餐廳喺1994年開業，2014年5月1號因市政府為咗還公園用地於民，結果間餐廳執咗。
2017年12月28號，由於廣州地鐵11號綫嘅流花路站工地同地下電纜改綫工程要入場施工，嚿地亦轉成工地用途。
流花鳥苑

流花鳥苑（注意「花」字有地名變音，讀化，粵拼：lau4 faa3 gung1 jyun2）係中國廣東廣州冇咗嘅雀類批發市場，2000年8月起好，2013年2月28號停業，2013年3月31號因康王路橫跨流花湖嘅隧道同埋彩虹橋站嘅地鐵打孖施工影響而拆咗，位置喺而家荔灣區流花湖公園西南角大湖邊近荔灣路同東風西路嘅交界近彩虹橋嗰邊。
間嘢喺開辦期間，曾經係近東南亞地區最有名氣嘅雀類批發市場，亦係廣州市區好少見嘅睇雀勝地。期間喺廣州嗰邊成日有「雀仔街」嘅稱呼。嗰時喺每個朝頭早，有好多打雀啲人成日傾同雀仔有關啲嘢。流花鳥苑拆咗之後，有好多雀仔舖頭向南搬到西關嘅清平路同芳村嘅花鳥魚蟲市場入面繼續搞。
流花湖公園

流花湖公園（粵拼：lau4 faa3 wu4 gung1 jyun4*2）係廣東廣州越秀區西部一個公園。公園西邊貼住荔灣區。1958年，廣州市政府為咗解決成日水浸街嘅問題，組織咗啲市民嚟做義工，起咗4個人工湖。流花湖係其中之一，後嚟先至變成公園。嗰陣時係屬於廣州市建設局園林處管轄；到咗1965年8月畀咗越秀公園嘅管理處去管理；但係到咗1980年9月，又畀咗廣州市園林局去管理。流花湖個名來自湖東北邊嘅南漢古蹟流花橋。呢間公園喺1986年重入選咗羊城八景，嗌「流花玉宇」。

地理位置
呢間公園嘅東邊係人民北路；南邊喺東風西路；西邊係站前路；北邊係流花路。

面積
呢間公園嘅佔地面積係54萬平方米，其中水域面積係33萬平方米，入面有3個大湖、4個細湖。公園入面嘅植物都係亞熱帶為主。其中湖水嘅面積佔60%，綠化面積佔咗公園陸地面積嘅88%。

景物
公園入面有棕櫚植物、榕屬植物、開花灌木同埋好闊嘅草地、湖面同埋輕巧通透嘅嶺南建築物，相配合形成咗具有強烈東南亞熱帶特色嘅自然風光。其中公園嘅北區有又窄又長嘅草地向兩邊延長，喺公園西邊嘅大湖上面，重有一個面積有三千幾平方米嘅鳥島，喺個島入面有好多隻雀仔喺度飛下飛下咁。重有大面積落葉松林同埋蒲林茶座、桃源飯店、蔭生植物棚等其它設施。

景點
公園入面嘅鳥島附近，有睇雀嘅茶座同埋觀鳥台。公園嘅東邊有西雙版納風光嘅庭園——猛力園，同埋石寶、瀑布、浣溪女、杜鵑園、南海漁村酒家。公園嘅中間有新光花園酒家，健身樂苑。南邊重有個廣州少年宮。公園嘅西邊有盆景園同埋好出名嘅流花鳥苑。公園嘅北邊重有為唔同年齡嘅遊人提供遊樂休閒場所嘅天地榕蔭遊樂場，以及寶象樂園、羽毛球場、浮丘園同芙蓉洲等設施同景點。重有集魚趣、農趣、園趣、陶趣、童趣嘅農趣園，而遊人喺體驗到農家生活樂趣嘅同時重好深切噉體會到返到大自然嘅舒暢同埋樂趣。
流花賓館

流花賓館 (廣州)：喺廣東省廣州市越秀區。
流花賓館 (成都)：喺四川省成都市新都區。
流花路

流花路（注意「花」字有地名變音，粵拼：lau4 faa1*3 lou6）係廣東廣州一條馬路，東西走向，西邊從西華路開始，一直向東去到解放北路。全長2.3公里，闊12至15米，除咗人民北路嘅東邊嗰橛係東向西嘅單行線之外，凈低嘅都係雙行線，車道有4條咁多。

史
其實呢條馬路之前係嗌西村公路，因為附近冇幾遠就係西村。1981年，啫係流花湖公園起好廿幾年之後，條路就改咗嗌「流花路」，之後條馬路喺1982年重整闊埋。

特色
呢條馬路係喺廣州市區入面比較少見嘅雙行林間馬路。
23°08′28″N 113°14′46″E﻿ / ﻿23.141°N 113.246°E﻿ / 23.141; 113.246
流花街道

流花街道係中國廣東省廣州市越秀區轄下嘅一個街道。轄區總面積1.81平方公里。有居民4605戶、19295人。

參考資料
〈流花街道簡介〉。廣州市流花街道辦事處網站。喺2007-10-27搵到。
睇 • 論 • 改 • 歷越秀區政區行政隸屬：中華人民共和國廣東省廣州市　　區政府駐地：北京街道街道：北京街道 | 洪橋街道 | 六榕街道 | 流花街道 | 光塔街道 | 人民街道 | 東山街道 | 農林街道 | 礦泉街道 | 大東街道 | 大塘街道 | 白雲街道 | 珠光街道 | 建設街道 | 華樂街道 | 登峰街道 | 黃花崗街道 | 梅花村街道睇埋：中華人民共和國廣東省鄉級以上政區一覽。
測繪學

測繪學（Topography）係地球科學嘅其中一門分支，研究地勢嘅測定同埋通過地圖繪製出嚟。
測驗

測驗（英文：test、examination、exam、evaluation）係爲咗確認被測試人嘅知識、技能、體能等等各種能力或者其他特性而作出嘅評估。用方式嚟分，可以分做口試、筆試、用電腦考或者畀一個區域畀與考者展示佢嘅體能或者特定嘅技巧。
測驗可以分為正式同非正式。父母喺小朋友睇完一本書之後問返佢啲內容，就係一種非正式嘅測驗。學校嘅測驗、考試，心理學家喺診所畀嘅智力測驗，都係正式嘅測驗。正式嘅測驗通常都會畀返一個成績或者分數，呢個成績可以用嚟比較唔同嘅考生，或者同一個學生喺唔同時期嘅表現。

出貓
内文：出貓
出貓、作弊，指嘅係用一啲未獲授權嘅方法去喺一個測驗入面攞高嘅分數，手段包括喺一個𢫏埋書測驗入面帶書、筆記入去睇，喺單人測驗入面抄其他人嘅答案，請槍，事先獲得測驗題目等等。
有好多方法去對抗出貓，包括請監考員喺測驗嗰陣監視學生；設計試卷嗰陣可以設計幾份，然後派卷嗰陣派到隔籬位係用唔同試卷，減低偷睇機會；亦都可以減少多項選擇題，多用長題目，都可以減少偷睇。
渭川

渭川（粵拼：wai6 cyun1，越南文：Vị Xuyên）係越南河江下轄嘅一個縣。
渭原

渭原（韓文：위원군／渭原郡 Wiwŏn gun */?）係朝鮮民主主義人民共和國慈江道嘅一個郡。
測色板

測色板（粵拼：cak1 sik1 baan2），又嗌測試圖（cak1 si3 tou4）或測試咭（cak1 si3 gat1），係專門測試電視色水嘅動靜態相，佢嘅原理係畀觀眾調整電視機。
測色板喺黑白電視時代凈用黑同白兩種色，彩色電視時代既用彩色板，又用黑白板。背景聲係古典音樂或鴉雀無聲、或好長嘅[oː]聲。有啲電視台會喺播測色版期間，放其它靜態字卡廣告、循環播動態宣傳片、動靜態字幕或圖，轉播其它電視台節目、直接變黑屏、藍屏等其他純顏色屏幕或雪花或冇信號界面。
觀眾好多時喺電視正常啟動且冇乜畫面問題時，見到測色板嘅第一時間反應係熄機或轉台。而家由於電視質量越嚟越好，加上入咗數字電視時代，而且電視台好多時24個鐘都有節目睇，所以家下好少見到測色板或收台嘅畫面。
測量基準

測量基準係測地學入面對地球坐標測量嘅參照點，可以透過緯度、經度同海拔去標識一個地方嘅位置。
測斜儀

測斜儀，又叫傾斜儀，係測量斜坡斜度角度嘅儀器。
渭城區

渭城區係中國陝西咸陽一個市轄區，總面積272平方公里，人口39萬。
戰利品章

戰利品章係伊斯蘭教典籍《可蘭經》入面嘅第8章（蘇拉）。